**CONTRACT DE PRESTĂRI SERVICII**

**nr. \_\_\_\_\_ / \_\_\_\_\_\_\_\_\_\_\_\_**

**PĂRȚILE CONTRACTANTE**

|  |  |
| --- | --- |
| Firma/biroul |  |
| reprezentată prin |  |
| adresa |  |
| cod poștal, oraș, județ, țară |  |
| telefon, fax |  |
| telefon mobil |  |
| e-mail |  |
| CUI (CIF) |  |
| număr de înregistrare la Registrul Comerțului |  |

denumită în continuare **Clientul**

Și

|  |  |
| --- | --- |
| Firma |  |
| reprezentată prin |  |
| adresa |  |
| cod poștal, oraș, județ, țară |  |
| telefon, fax |  |
| telefon mobil |  |
| e-mail |  |
| CUI (CIF) |  |
| număr de înregistrare la Registrul Comerțului |  |

denumită în continuare **Arhitectul**

Clientul și Arhitectul vor fi denumiți în mod individual **Partea** și în mod colectiv **Părțile.**

**ÎNTRUCÂT** Clientul dorește să achiziționeze Serviciile, astfel cum sunt definite mai jos, și Arhitectul deține expertiza și aptitudinile profesionale necesare pentru a presta Serviciile, în termenii și condițiile stipulate în prezentul, în considerarea Prețului Serviciilor;

**ÎNTRUCÂT** în temeiul angajamentelor reciproce și a termenilor și condițiilor cuprinse în prezentul, Părțile sunt de acord ca Arhitectul să presteze Serviciile;

**PRIN URMARE, Părțile declară, convin și stipulează următoarele:**

1. **DECLARAȚIILE ARHITECTULUI**

Arhitectul declară, confirmă și se angajează după cum urmează:

* 1. Că este un Arhitect cu drept de semnătură dobândit și exercitat în conformitate cu prevederile Legii 184/2001 privind organizarea și exercitarea profesiei de arhitect și că deține experiența, expertiza și know-how-ul necesare pentru furnizarea Serviciilor conform acestui Contract, la un nivel înalt și la calitatea necesară și că are și va avea dreptul, în conformitate cu legea aplicabilă, să-și asume îndeplinirea și să presteze Serviciile;
  2. Că are cunoștință de toate procedurile și reglementările aplicabile în ceea ce privește normele și reglementările de construcții și urbanism care se aplică obiectului Serviciilor și a oricăror probleme conexe care pot afecta prestarea Serviciilor;

1. **OBIECTUL CONTRACTULUI**
   1. Obiectul Contractului constă în serviciile de *[consultanță și analiza de urbanism, servicii de consultanță în autorizare și servicii de realizare concept inițial cu privire la amplasamentul [\*], în baza cărora Clientul poate lua în continuare decizii de afaceri cu privire la achiziția și dezvoltarea unui proiect imobiliar][[1]](#footnote-1)* care se vor materializa într-un raport scris de consultanță (denumit în continuare “Raportul”) care va reflecta concluziile Arhitectului și care va fi predat Clientului conform termenelor și condițiilor din prezentul Contract.
   2. *[Pentru prestarea Serviciilor, Arhitectul se va deplasa, dacă consideră necesar, la amplasamentul terenului, va analiza destinația sa urbanistică și posibilitățile de valorificare a acesteia sau de modificare, formulează estimări de timp și avize necesare în legătură cu autorizarea, precum și sumarul problemelor identificate, pregătește situația suprafețelor și prestează orice alte servicii conexe de consultanță de urbanism și arhitectură, astfel cum vor fi solicitate de către Client, și va include concluziile analizei în Raport.][[2]](#footnote-2)*
2. **ONORARIUL ARHITECTULUI**
   1. Pentru Serviciile prestate conform paragrafului 2.1 de mai sus, Arhitectul este îndreptățit la plata unui onorariu orar în cuantum de [\*][[3]](#footnote-3) + TVA, plătibil în lei, la cursul BNR de la data facturării, [*limitat la un număr de [\*] ore*][[4]](#footnote-4) după cum urmează:
      1. Suma de [\*] cu titlul de avans, în termen de 5 (cinci) zile calendaristice[[5]](#footnote-5) de la semnarea prezentului Contract și de la primirea facturii fiscale corespunzătoare;
      2. Restul onorariului, conform timpului total efectiv alocat prestării Serviciilor, în termen de 5 (cinci) zile calendaristice de la finalizarea Serviciilor și acceptarea Raportului final de către Client și de la primirea facturii fiscale însoțite de 1 exemplar original semnat de Arhitect și de fișele de timp și prestații întocmite de către Arhitect;
      3. În situația în care Serviciile depășesc numărul de ore agreat inițial de către Părți, Arhitectul va aloca ore suplimentare prestării Serviciilor numai în baza confirmării scrise a Clientului în acest sens. Prevederile alineatului de mai sus se vor aplica *mutatis mutandis* plății onorariului suplimentar.
   2. În cazul în care Clientul întârzie nejustificat orice plată va fi obligat la plata unei penalități de 0,1% pe zi de întârziere calculată la suma restantă.
   3. Onorariul Arhitectului nu include [\*][[6]](#footnote-6)
3. **TERMEN FINALIZARE SERVICII**
   1. Raportul va fi finalizat până la data de [\*] și va fi transmis Clientului semnat, în format digital needitabil, la următoarea adresă de email [\*].
   2. Clientul va avea la dispoziție un termen de 5 (cinci) zile lucrătoare de la recepționarea Raportului să transmită Arhitectului întrebările și observațiile sale.  
      În acest caz, Arhitectul are obligația ca în 5 zile lucrătoare de la momentul recepționării comentariilor Clientului să implementeze observațiile și să răspundă întrebărilor Clientului și să transmită Raportul revizuit. Lipsa transmiterii de către comentarii din partea Clientului în termenul de 5 zile lucrătoare menționat în prezentul echivalează cu acceptarea Raportului în forma transmisă și dă naștere dreptului Arhitectului de a emite factura corespunzătoare.
   3. Pentru întârzieri în îndeplinirea corespunzătoare a obligațiilor Arhitectului, Clientul poate aplica o penalizare de 0,1% pe zi calendaristică de întârziere, calculată la suma corespunzătoare Serviciului respectiv sau asupra următoarei plăți datorate.
4. **PROPRIETATEA INTELECTUALĂ**
   1. [*Drepturile patrimoniale de autor asupra planurilor, desenelor, modelelor și pieselor scrise întocmite de către Arhitect în executarea prezentului vor fi transferate Clientului de la momentul și sub condiția achitării integrale a Onorariului Arhitectului. Clientul va folosi documentele predate de către Arhitect exclusiv în cadrul și/sau în scopul și contextul în care au fost elaborate*][[7]](#footnote-7)
5. **OBLIGAȚIILE CLIENTULUI**
   1. Să prezinte Arhitectului în maxim [\*] zile lucrătoare de la semnarea Contractului, [\*][[8]](#footnote-8) și să asigure Arhitectului accesul la toate informațiile și/sau documentele aflate în posesia sa sau disponibile la terți cu privire la prestarea Serviciilor.
   2. Să plătească Onorariul și cheltuielile Arhitectului în suma, la termenele și în condițiile menționate în prezentul Contract.
   3. Întârzierile Clientului în furnizarea documentelor și informațiilor menționate în prezentul prelungesc în mod automat termenul de finalizare prevăzut în sarcina Arhitectului.
   4. Să recepționeze Raportul și să formuleze și să transmită sau nu observații, după caz.
6. **ÎNCETAREA CONTRACTULUI**
   1. Prin acordul Părților, exprimat în scris;
   2. Prin realizarea Obiectului Contractului;
   3. Prin reziliere unilaterală, de către oricare dintre Părți, prin notificare scrisă, în cazul în care cealaltă Parte nu își îndeplinește oricare dintre obligațiile asumate conform Contractului și nu remediază neexecutarea în termen de 10 (zece) zile calendaristice de la transmiterea notificării. La expirarea termenului de 10 (zece) zile, Contractul va înceta de drept, fără acordarea oricărui alt termen suplimentar, fără alte formalități suplimentare și fără intervenția instanței de judecată, Părțile fiind de drept în întârziere la expirarea termenelor prevăzute în Contract și în Anexele Contractului pentru executarea obligațiilor;
   4. Pentru evitarea oricărui dubiu, se menționează expres prin prezenta faptul că, indiferent de motivul încetării Contractului, Clientul va achita contravaloarea Serviciilor efectiv prestate de către Arhitect până la momentul încetării.
7. **INFORMAȚII CONFIDENȚIALE. PROTECȚIA DATELOR CU CARACTER PERSONAL**
   1. Fiecare Parte recunoaște că, în legătură cu prezentul Contract, poate obține informații de la cealaltă Parte care sunt de natură confidențială, inclusiv dar fără a se limita la date personale, secrete industriale, secrete comerciale, know-how, date, clienți sau parteneri existenți și potențiali, rapoarte și informații financiare și planuri de vânzare și marketing (denumite în continuare “Informații confidențiale”) și se obligă să păstreze confidențialitatea acestor informații față de terți și să nu le folosească în orice alte scopuri decât cel al executării Contractului, în lipsa consimțământului scris prealabil al celeilalte Părți, atât pe durata prezentului Contract cât și pe o perioadă de 2 (doi) ani de la finalizarea sau încetarea acestuia, indiferent de motiv.
   2. Reprezentanții și persoanele desemnate ale Părților iau cunoștință despre prelucrarea datelor lor cu caracter personal de către cealaltă Parte în scopul executării prezentului Contract, îndeplinirii obligațiilor legale ce revin celeilalte Părți și urmăririi intereselor legitime ale acesteia, în conformitate cu prevederile Regulamentului UE 2016/679 privind protecția persoanelor fizice în ce privește prelucrarea datelor cu caracter personal și libera circulație a acestor date.
   3. Părțile se obligă să ia, pe propria răspundere, toate măsurile de precauție pentru a asigura securitatea și prevenirea oricăror distrugeri, pierderi, modificări, dezvăluiri, achiziții sau accesări ilegale sau neautorizate cu privire la datele cu caracter personal deținute despre cealaltă Parte, reprezentanții, salariații și colaboratorii acesteia. În cazul în care datele cu caracter personal furnizate au fost accesate sau obținute de o persoană neautorizată sau are loc orice încălcare a securității datelor cu caracter personal, fiecare Parte va notifica imediat celeilalte Părți un astfel de incident și va coopera în vederea luării oricăror măsuri considerate necesare pentru atenuarea oricărei pierderi sau daune provocate de un astfel de acces neautorizat și pentru notificarea Autorității Naționale de Supraveghere a Prelucrării Datelor cu Caracter Personal.
8. **LITIGIILE**
   1. Litigiile de orice natură, decurgând din prezentul Contract, vor fi Soluționate pe cale amiabilă.
   2. În cazul în care Soluționarea amiabilă nu este posibilă, litigiile pot fi Soluționate prin intermediul organelor profesiei constituite potrivit Legii 184/2001, respectiv prin intermediul comisiilor disciplinare constituite la nivelul Ordinului Arhitecților din România sau de către instanțele de judecată pe raza de competență a cărora își are sediul Arhitectul.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Arhitect | Client |

1. Descrierea este cu titlu de exemplu. Se va completa pentru fiecare caz în parte [↑](#footnote-ref-1)
2. Descrierea este cu titlu de exemplu. Se va completa pentru fiecare caz în parte [↑](#footnote-ref-2)
3. Se va completa pentru fiecare caz în parte [↑](#footnote-ref-3)
4. Limitarea/estimarea unui număr de ore nu este obligatorie; se va utiliza doar dacă o astfel de prevedere este solicitată de client [↑](#footnote-ref-4)
5. Informațiile și spațiile libere marcate în galben se vor completa sau modifica pentru fiecare caz în parte, în funcție de înțelegerea părților [↑](#footnote-ref-5)
6. Se va completa pentru fiecare caz în parte [↑](#footnote-ref-6)
7. Se poate aplica în anumite cazuri, de exemplu dacă Serviciile includ stabilirea unei teme de proiectare și, eventual a unui concept inițial și a unor planuri [↑](#footnote-ref-7)
8. Se va completa de către Arhitect cu informațiile/documentele relevante [↑](#footnote-ref-8)